PAGE  
11

ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2014-02-27 Nr. Tp-2
Šakiai


Posėdis įvyko 2014-02-27 1000-1200 val.

Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Darbotvarkėje buvo 22 klausimai, tačiau komitetų metu buvo pasiūlyta klausimus Nr. 12 „Dėl priedo nustatymo Gelgaudiškio specialiosios mokyklos direktorei“ bei Nr. 19 „Dėl mokesčio dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą nustatymo ir mokėjimo tvarkos aprašo patvirtinimo“ išbraukti iš darbotvarkės. Taip pat buvo gauti papildomi klausimai – „Dėl turto perdavimo UAB Dalios Zaleskienės ambulatorijai“, „Dėl turto perdavimo UAB Šakių socialinių paslaugų centrui“, „Dėl leidimo išnuomoti negyvenamąsias patalpas, esančias Lukšiuose, A. Tatarės g. 35“, „Dėl rajono savivaldybės tarybos 2008 m. kovo 27 d. sprendimo Nr. T-90 dalinio pakeitimo“, kuriuos siūlau įtraukti į darbotvarkę. 

NUSPRĘSTA. Patvirtinti posėdžio darbotvarkę su pataisomis ir papildymais. 

BALSAVO: „už“ – 24 (vienbalsiai).
 
DARBOTVARKĖ:


1. Dėl rajono savivaldybės 2014–2016 metų strateginio veiklos plano tvirtinimo.

2. Dėl rajono savivaldybės administracijos seniūnijų 2014 metų veiklos programų tvirtinimo.
3. Dėl rajono savivaldybės 2014 metų biudžeto tvirtinimo.



4. Dėl ilgalaikės paskolos ėmimo.




5. Dėl rajono savivaldybės tarybos 2008 m. kovo 27 d. sprendimo Nr. T-82 pripažinimo netekusiu galios.


6. Dėl rajono savivaldybės turto investavimo ir uždarosios akcinės bendrovės „Šakių šilumos tinklai“ įstatinio kapitalo didinimo.


7. Dėl valstybės turto pripažinimo netinkamu (negalimu) naudoti.


8. Dėl valstybei nuosavybės teise priklausančio turto nurašymo.


9. Dėl turto nurašymo.





10. Dėl pritarimo rajono savivaldybės vykdomų visuomenės sveikatos priežiūros funkcijų įgyvendinimo 2013 metų ataskaitai.

11. Dėl rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos aprašo tvirtinimo.

12. Dėl lėšų, skirtų socialinių pašalpų teikimo administravimui, naudojimo tvarkos aprašo tvirtinimo. 
13. Dėl rajono savivaldybės melioracijos darbų 2014 metų programos tvirtinimo. 
14. Dėl rajono savivaldybės tarybos 2011 m. gruodžio 20 d. sprendimo Nr. T-282 ir 2012 m. lapkričio 29 d. sprendimo Nr. T-398 pripažinimo netekusiais galios.

15. Dėl žemės sklypo, esančio Kidulių seniūnijoje, Kidulių kaime, paskirties pakeitimo detaliojo plano tvirtinimo.

16. Dėl teritorijos priskyrimo neprivatizuojamai žemei.
17. Dėl rajono savivaldybės švietimo įstaigų tinklo pertvarkos 2014-2017 metų bendrojo plano tvirtinimo.
18. Dėl rajono savivaldybės aplinkos apsaugos rėmimo specialiosios programos 2014 m. priemonių vykdymo sąmatos tvirtinimo.
19. Dėl rajono savivaldybės gyvenamųjų vietovių gatvių sąrašo ir rajono savivaldybės vietinės reikšmės kelių sąrašo tvirtinimo.
20. Dėl rajono savivaldybės daugiabučių gyvenamųjų namų maksimalaus bendrojo naudojimo objektų administravimo tarifo apskaičiavimo tvarkos aprašo tvirtinimo.

21. Dėl turto perdavimo UAB Dalios Zaleskienės ambulatorijai.

22. Dėl turto perdavimo UAB Šakių socialinių paslaugų centrui.

23. Dėl leidimo išnuomoti negyvenamąsias patalpas, esančias Lukšiuose, A. Tatarės g. 35.


24. Dėl rajono savivaldybės tarybos 2008 m. kovo 27 d. sprendimo Nr. T-90 dalinio pakeitimo.

1. SVARSTYTA. Rajono savivaldybės 2014–2016 metų strateginio veiklos plano tvirtinimo klausimas. 


Pranešėjas Vitas Girdauskas, Regioninės plėtros skyriaus vedėjas. 


Irena Haase. Regioninės plėtros 2014-2016 metų programos 1.5.1. nurodyta priemonė „Investuok į Šakių rajono savivaldybę 2003-2013 metais“, kurios asignavimai (60 tūkst. Lt) numatyti 2014 metais. 


Vitas Girdauskas. Tai investicijos, kurios numatytos padaryti nuo 2003 iki 2013 metų. Ruošiamasi pristatyti, kas buvo investuota į Šakių rajoną per šį laikotarpį. 2014 metais bus išleistas šias investicijas pristatantis leidinys. 


Irena Haase. Šios lėšos iš skolintų lėšų?


Vitas Girdauskas. Visos Regioninės plėtros programos lėšos - iš banko paskolos. 


Irena Haase. 4.1.3. punkte numatyta priemonė „Draugystės parkai-1“. Fontano įrengimui 2014 metais numatyta 200 tūkst. Lt, 2015 metais – 300 tūkst. Lt. Kur bus įrengtas fontanas?


Vitas Girdauskas. Fontaną numatoma įrengti Šakių miesto skvere. 


Juozas Bertašius. Šiais metais numatyta 200 tūkst. Lt visiems pradiniams darbams atlikti iki fontano įrengimo. Paties fontano vertė gali būti mažesnė. 


Vitas Girdauskas. Kokia bus tiksli suma numatyti negalime, nes neaišku kokį fontaną pasirinksime. 


Irena Haase. Regioninės plėtros skyrius planuoja įsigyti turto už 10 tūkst. Lt. Koks tai turtas?


Vitas Girdauskas. Norime įsigyti kopijavimo aparatą ir keletą kompiuterių. 


Irena Haase. Socialinės apsaugos programos 1.1.13. punkte nenumatyta pritaikyti neįgaliesiems visuomenės paskirties objektų. Kodėl?


Juozas Bertašius. Reikia pataisyti ir įrašyti. 


Bernardinas Petras Vainius. 2011 metais savivaldybės specialistai praleido galimybę dalyvauti projekte ir gauti Kukarskės globos namams licenciją iš Europos Sąjungos lėšų. Šiuo metu turime tai daryti iš skolintų lėšų. Ateityje skyriai turėtų atidžiau dirbti, kad taip nepasitaikytų, kad savivaldybės administracija neturėtų imti paskolų darbų atlikimui. Taip pat noriu pasiūlyti, kad būtų efektyviai išnaudojami geltonieji autobusiukai, nes atokiuose kaimuose gyvenantys asmenys neturi galimybės pasiekti kapinių, miestelių centrų ar aplankyti giminių. Siūlau kreiptis į Vyriausybę ir atitinkamas institucijas, kad būtų suteikta teisė panaudoti geltonuosius autobusiukus ne tik mokinių pavėžėjimui.    

Juozas Bertašius. Paveskime administracijos direktoriui parengti atitinkamą dokumentą ir kreiptis į Vyriausybę bei Seimą. Taip pat prie šios idėjos prisidėti reikėtų pakviesti ir kitas savivaldybes.


Atsakydamas dėl Kukarskės globos namų, noriu pasakyti, kad projekte dalyvavo Šakių vaikų globos namai, Kudirkos Naumiesčio Šv. Kryžiaus atradimo bažnyčia bei Kukarskės globos namai. Projektą laimėjo Kudirkos Naumiesčio Šv. Kryžiaus atradimo bažnyčia. 


Sigitas Stanaitis. Įvykdžius šį 2014-2016 metų planą kiek, planuojama gauti papildomai lėšų? Kiek planuojama gauti lėšų iš verslo? 


Vitas Girdauskas. Tokia analizė nebuvo atlikta. 

Aurelija Maksvytienė. Kaip Lions klubo atstovė noriu informuoti, kad Kukarskės globos namai gavo labdarą iš Norvegijos. 


Edmundas Rinkevičius. Mokymosi visą gyvenimą ir sporto programoje vienas iš tikslų yra  sudaryti rajone sąlygas mokymuisi visą gyvenimą. Tvirtinant kitas programas, siūlau aiškiai numatyti, kam skiriamos lėšos ir kas už tas lėšas bus daroma.  


Sigitas Stanaitis. Ar jums, vedėjau, į pareigas neįeina verslo skatinimas ir verslo skatinimo pinigų generavimas?


Vitas Girdauskas. Tai mums priklauso, tai kaip tik daro Verslo informacijos centras. Kelių tiesimas, gatvių remontas aplinkos kūrimas - taip pat yra verslo skatinimo priemonės.  

Vaidas Balčiūnas. Verslo strategija priimta praėjusiame tarybos posėdyje. Buvo numatyta sudaryti verslo plėtros strategijos koordinacinę tarybą. Ar ji  sudaryta?


Vitas Girdauskas. Dar nesudaryta. 


Vaidas Balčiūnas. Siūlau deleguoti frakcijų atstovus, tarybos narius į šią grupę. 


Kęstutis Gudelevičius. Lėšos, kurios skirtos keliams, skaičiuojamos tik pagal kelių ilgį. Kodėl nėra imami ir kiti rodikliai, tokie kaip gyventojų skaičius ir žemės ūkio naudmenys?


Vitas Girdauskas. Į šį pasiūlymą kitų metų programoje būtų tikslinga atsižvelgti. 


Kęstutis Smirnovas. Ar yra pakeitimų Sporto rėmimo programoje?

Vitas Girdauskas. Išskirtos rėmėjų lėšos krepšiniui - 200 tūkst. Lt, futbolo klubui 120 tūkst. Lt yra programos lėšose.  
 


NUSPRĘSTA. Pritarti sprendimo projektui (sprendimas Nr. T-38).


BALSAVO: „už“ – 20, „susilaikė“ - 4.

2. SVARSTYTA. Rajono savivaldybės administracijos seniūnijų 2014 metų veiklos programų tvirtinimo klausimas.


Pranešėjas Vitas Girdauskas, Regioninės plėtros skyriaus vedėjas. Komitetų posėdžių metu buvo pasiūlyta papildyti seniūnijų programas įrašant, kad seniūnijos vykdo panaudos sutarčių, sudarytų su vietos bendruomenių centrais, įgyvendinimo kontrolę. Seniūnija iki 2014 m. kovo 31 d. surenka ir pateikia rajono savivaldybės administracijos direktoriui informaciją apie nenaudojamus pastatus ir pastatus, perduotus vietos bendruomenių centrams. Pasitarus su vietos bendruomenėmis pateikiami pasiūlymai dėl aukščiau išvardintų pastatų naudojimo ir įtraukimo į 2014-2020 m. laikotarpiu numatomus vykdyti projektus. Įgyvendinant seniūnijos programą ir vykdant vietos bendruomenių projektus prioritetas skiriamas darbo vietų kūrimui ir alternatyvių energijos šaltinių naudojimui.


Darius Mikelionis. Siūlyčiau neapsiriboti su pastatais, kurie perduoti tik bendruomenių centrams, nes patalpos gali būti perduotos ir kitai nevyriausybinei organizacijai. Manau, kad turėtų būti ir nevyriausybinės organizacijos bei verslo ar kitos įmonės bei įstaigos. 

 
NUSPRĘSTA. Pritarti sprendimo projektui su papildymais (sprendimas Nr. T-39).


BALSAVO: „už“ – 22, „susilaikė“ – 1, „nedalyvavo balsavime“ - 1.
Iš posėdžių salės išvyko tarybos narė Marija Jurgilienė. Toliau posėdyje dalyvauja 23 tarybos nariai. 

3. SVARSTYTA. Rajono savivaldybės 2014 metų biudžeto tvirtinimo klausimas. 



Pranešėja Egidija Grigaitienė, Biudžeto ir turto skyriaus vedėja. Iš savivaldybės veiklos pagrindinių funkcijų programos „nuimama“ 9500 Lt ir perkeliama į Jaunimo ir nevyriausybinių organizacijų programą.  


Irena Haase. Mūsų frakcija, atsižvelgdama į tai, kad biudžeto projektas parengtas nepakankamai ir nematyti perspektyvų verslui vystyti, mano, kad nėra pagrindo pritarti parengtam biudžeto projektui. Pasigendame konkrečių veiksmų verslo skatinimui. Numatytas tik lėšų įsisavinimas, nėra numatytas lėšų sugrįžimas. Frakcija negali sutikti su socialdemokratų savivaldybėms numetamu biudžeto formavimo principu, kai socialinę paramą reikia teikti iš gyventojų pajamų mokesčio. Manome, kad tai diskriminacinė nuostata savivaldybių atžvilgiu. Taip pat manome, kad didžioji dalis programų priemonių nėra orientuota į gyventojų poreikių tenkinimą ir verslo skatinimą bei darbo vietų kūrimą. Nėra kompleksinės programų analizės rajono gyventojų vystymosi raidai. Nematydami perspektyvų siūlome nepritarti siūlomam biudžeto projektui. 


Edmundas Rinkevičius. Komiteto posėdžio metu diskutavome dėl vandentvarkos ir vandenvalos projektų. Šie projektai įgyvendinami skolintais pinigais, tai jie turėtų būti įgyvendinami mažiausiais kaštais. Atsižvelgdamas į I. Haase išsakytas pastabas, siūlau nedidinant asignavimų bei darbuotojų skaičiaus suformuoti Verslo skyrių, nes Regioninės plėtros skyrius yra užverstas projektais ir šių darbų nespėja padaryti.     


Bernardinas Petras Vainius. Mes, tarybos nariai, esame per mažai įtraukti į probleminių klausimų sprendimą. Norint priimti svarbius klausimus reikia juos giliau išanalizuoti. Matyt, kai nesurenkamas pajamų mokestis, mažą indėlį duoda žemės mokestis, tad apie šiuos dalykus reikėtų labiau diskutuoti. Šių metų biudžeto projektas teikiamas deficitinis, todėl už jį balsuoti negaliu. 

Juozas Bertašius. Gaila nusivylusių tarybos narių, kurie sunkmečiu „pakelia rankas“. Kiekvienas tarybos narys galėjo biudžetą analizuoti, kiek tik norėjo, nes jis buvo seniai paviešintas. Šiais metais verslo skatinimui skirta 70 tūkst. Lt, tai 30 tūkst. Lt daugiau nei praeitais metais. Šių metų biudžetas yra probleminis, tačiau mes tam čia ir esame, kad pasiektume užsibrėžtų tikslų.  

Sigitas Stanaitis. Žemės mokestis negali tiek padidėti, kad mokantis mokesčius per 10 metų dar kartą nusipirktų tą pačią žemę. Reikia ieškoti investitoriaus ar sudaryti sutartis su dvarais, kuriuose būtų galima užsiimti verslu. Švietimo sistema jau supranta, kad be verslo nebus mokinių, be mokinių nebus mokyklų. Regioninės plėtros skyriaus vedėjas, tarytum, nėra atsakingas už verslą, o tik už investicijas, kurios „nusėda biudžetui ant sprando“. Nuo 2020 metų gali nebūti Europos Sąjungos paramos ir ką darysime tada? Atsisuksime į verslininkus ir jiems sakysime, kad jie netikę, nes neuždirba mums pajamų. Tačiau mes nieko iki šiol nepadarėme, kad rajone atsirastų verslas. 


Juozas Bertašius. Žemės ūkis taip pat yra verslas, kuris svariai prisideda prie biudžeto. 


Zenonas Ulkė. Tokia deklaratyvi frakcijos kritika nepateikiant jokių konkrečių pasiūlymų - jau priešrinkiminė situacija. 

Edmundas Rinkevičius. Kelio atgal nėra. 2014 metus turime paskirti tam, kad nuo investicijų įsisavinimo būtų pereita prie investavimo.


Tomas Skaizgirys. Reikia galvoti apie įmones, kurios sukurtų darbo vietas. Yra tokia VšĮ „Investuok Lietuvoje“, kurios tikslas - ieškoti investitorių užsienyje. Turėdami pasiūlymų, galėtume kreiptis į šią įstaigą ir bandyti plėsti verslą rajone. 


Darius Mikelionis. Pernai nemažai tarybos narių dalyvavo įvairiose darbo grupėse dėl verslo skatinimo. Kiekvienas prisiminkime, kur ką esame pasiūlę. Niekas tarybos nariui ar kitiems piliečiams netrukdo teikti pasiūlymus formuojant biudžetą.      


NUSPRĘSTA. Pritarti sprendimo projektui (sprendimas Nr. T-40).


BALSAVO: „už“ – 18, „susilaikė“ – 5. 


4. SVARSTYTA. Ilgalaikės paskolos ėmimo klausimas. 


Pranešėja Egidija Grigaitienė, Biudžeto ir turto skyriaus vedėja.  

NUSPRĘSTA. Pritarti sprendimo projektui (sprendimas Nr. T-41).


BALSAVO: „už“ – 21, „susilaikė“ - 2.

5. SVARSTYTA. Rajono savivaldybės tarybos 2008 m. kovo 27 d. sprendimo Nr. T-82 pripažinimo netekusiu galios klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-42).


Henrikas Zaremba sprendimo projekto svarstyme ir balsavime nedalyvauja.  


BALSAVO: „už“ – 22, „nedalyvavo balsavime“ – 1.



6. SVARSTYTA. Rajono savivaldybės turto investavimo ir uždarosios akcinės bendrovės „Šakių šilumos tinklai“ įstatinio kapitalo didinimo klausimas.


Pranešėja Egidija Grigaitienė, Biudžeto ir turto skyriaus vedėja.

Edmundas Rinkevičius. Manau, kad šį sprendimo projektą reikia atidėti, nes Šakių šilumos tinklai kasmet yra dotuojami, jų kainos nėra pačios mažiausios. Ne mes šilumos tinklams turėtume suteikti paskolas, garantijas, o jie turėtų padėti rajono savivaldybės tarybai. 


Irena Haase. Tokios redakcijos sprendimo projekto mes negalime priimti, nes jis neatitinka įstatymų ir Vyriausybės nutarimų reikalavimų. Sprendimo projekto preambulėje yra nurodyta, kad vadovautasi Valstybės ir savivaldybių turto valdymo, naudojimo ir disponavimo įstatymo bei Vyriausybės 2007 m. liepos 4 d. nutarimu Nr. 758. Įstatyme ir nutarime yra nurodyti reikalavimai, kurie turi būti, kad būtų galima teikti šį projektą tarybai. Šakių šilumos tinklai nesilaiko įstatymo ir nutarimo reikalavimų. Norint investuoti į Šilumos tinklus turi būti ne mažiau kaip trys investavimo kriterijai, kurių nei Šakių šilumos tinklai, nei rajono savivaldybės administracija nėra pateikusi. Vyriausybės nutarime dėl sprendimo investuoti į Valstybės ar savivaldybių turtą priėmimo tvarkos aprašo patvirtinime yra nurodyta, kas turi būti norint priimti šį projektą. Tai yra, turi būti pagrįsta galimybė įgyvendinti investavimo tikslą, taip pat pasiūlymai dėl sprendimo investuoti į Valstybės ir savivaldybės turtą priėmimo, turi būti nurodomi poreikio investuoti į turtą motyvai bei ekonomiškai ir socialiai pagrįstas laukiamas rezultatas. Taip pat pateikiamas investuojamo turto aprašymas, jei nurodoma, kurie investavimo kriterijai, nustatyti Valstybės ir savivaldybės turto įstatyme, tenkinami ir pateikiama šių kriterijų vertinė ir kokybiška išraiška. Siūlau šį projektą atidėti ir įpareigoti UAB „Šakių šilumos tinklai“ bei rajono savivaldybės administraciją parengti pasiūlymus, kurie atitiktų įstatymo nuostatas. 


Juozas Bertašius. Jeigu jūsų tikslas, kad žmonėms šildymo kaina padidėtų, tai šio projekto nepriimkime. Mes turime tęsti tai, ką esame įsipareigoję. 

Egidija Grigaitienė. 2008 metais buvo priimtas rajono savivaldybės tarybos sprendimas dėl paskolos (2 mln. 300 tūkst. Lt), kuri buvo skirta Gelgaudiškio šilumos ūkio modernizavimui. Taryba įsipareigojo kasmet dengti paskolą - po 25750 tūkst. Lt. Pagal Valstybės ir savivaldybių turto valdymo, naudojimo ir disponavimo įstatymą į uždarąja akcinę bendrovę savivaldybė gali tik investuoti. Investuoti galima turtu, kuris prieš tai turi būti įvertintas arba piniginiu įnašu, didinant įstatinį kapitalą. 

Edmundas Rinkevičius. Manau, kad 255 tūkst. Lt Šilumos tinklai gali rasti iš vidinių rezervų plėtodami veiklą. Neskiriant šių lėšų Šilumos tinklams, jiems būtų postūmis savo veiklą vykdyti efektyviau. Siūlau šį klausimą atidėti ir Šilumos tinklams ieškoti vidinių rezervų šiai problemai spręsti. 


NUSPRĘSTA. Pritarti sprendimo projektui (sprendimas Nr. T-43).


Henrikas Zaremba sprendimo projekto svarstyme ir balsavime nedalyvauja.


BALSAVO: „už“ – 18, „prieš“ – 2, „susilaikė“ - 2.

7. SVARSTYTA. Valstybės turto pripažinimo netinkamu (negalimu) naudoti klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-44).


BALSAVO: „už“ – 23 (vienbalsiai).

8. SVARSTYTA. Valstybei nuosavybės teise priklausančio turto nurašymo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-45).


BALSAVO: „už“ – 23 (vienbalsiai).

9. SVARSTYTA. Turto nurašymo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-46).


BALSAVO: „už“ – 23 (vienbalsiai).

10. SVARSTYTA. Pritarimo rajono savivaldybės vykdomų visuomenės sveikatos priežiūros funkcijų įgyvendinimo 2013 metų ataskaitai klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-47).


BALSAVO: „už“ – 23 (vienbalsiai).

11. SVARSTYTA. Rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos aprašo tvirtinimo klausimas.


Pranešėja Jūratė Šneideraitienė, Bendrojo skyriaus vyriausioji specialistė. Jungtinio komiteto posėdžio metu buvo pasiūlyta iniciatyvos teisę skiriant vadovams priedus suteikti ir administracijos direktoriui. Todėl tvarkos aprašo 14 punktą siūlau papildyti sakiniu: „Priedo prie tarnybinio atlyginimo skyrimą biudžetinės įstaigos vadovui gali inicijuoti rajono savivaldybės administracijos direktorius“. 

NUSPRĘSTA. Pritarti sprendimo projektui su papildymais (sprendimas Nr. T-48).


BALSAVO: „už“ – 22, „susilaikė“ - 1. 


12. SVARSTYTA. Lėšų, skirtų socialinių pašalpų teikimo administravimui, naudojimo tvarkos aprašo tvirtinimo klausimas.


Pranešėja Leonora Pocevičiūtė, Socialinės paramos skyriaus vedėja.

Bernardinas Petras Vainius. Siūlau konkrečiai įvardinti, iš kokių lėšų bus skiriamos lėšos administravimui? 


Leonora Pocevičiūtė. Tvarkos aprašo 2 punktą siūlau išdėstyti nauja redakcija: „Tarybos sprendimu nustatyta socialinių pašalpų teikimo administravimui skirti iki 8 procentų faktiškai Piniginei socialinei paramai išmokėtų lėšų“. 

NUSPRĘSTA. Pritarti sprendimo projektui su pataisomis (sprendimas Nr. T-49).


BALSAVO: „už“ – 23 (vienbalsiai). 

13. SVARSTYTA. Rajono savivaldybės melioracijos darbų 2014 metų programos tvirtinimo klausimas.


Pranešėjas Alfridas Vigelis, Žemės ūkio skyriaus vedėjas.


Valdas Stankūnas. Ar yra pataisų Melioracijos programos 2 punkte „Projektavimas“?

Juozas Bertašius. Tarybos narys klausia, ar yra įtraukti Valiulių tvenkinio projektavimo darbai?


Alfridas Vigelis. Programa papildyta 2.4 punktu ir numatyta 15 tūkst. Lt Valiulių tvenkinio ant Siesarties upės žemių užtvankos ir potvynių pralaidos remontui. 


Valdas Stankūnas. Ar tiek lėšų užteks techniniam projektui?


Alfridas Vigelis. Jei lėšų truks, bandysime ieškoti iš rezervo. 


Sigitas Stanaitis. Programoje daugiausia lėšų nukreipiama į Pentos upelio darbus, nes tai tarsi projekto tęstinumas. Ar pernai šios upės baseine buvo vykdomas projektas?  


Alfridas Vigelis. Projektas buvo pradėtas praėjusiais metais, dabar vyksta projekto užbaigimo darbai. 


Sigitas Stanaitis. Vienam objektui skiriama labai didelė pinigų suma. Manau, kad melioracijos lėšų skirstymas yra ydingas. Norėtųsi, kad programoje lėšos būtų skirstomos pagal seniūnijas ir griovių ilgį. Ši programa turėtų būti rengiama kaip trimetė kelių programa, kurioje matosi seniūnijos, numatomi atlikti darbai, lėšos.    


BALSAVO: „už“ – 11, „prieš“ – 2, „susilaikė“ - 9.

Juozas Bertašius. Kilus neaiškumams dėl šio sprendimo projekto balsavimo rezultatų, prašau pakartoti balsavimą. 


Alfridas Vigelis. Buvo pasakyta, kad nėra trimetės programos dėstymo. Trimetė 2014-2016 metų programa pateikta prie strateginio veiklos plano tvirtinimo. 


Kęstutis Gudelevičius. Nemanau, kad 2014-2016 metų programoje matyti trimetė melioracijos programa.


Alfridas Vigelis. Aš, manau, kad programoje tai atsispindi. Programą taryba gali keisti.      


Sigitas Stanaitis. Tarybos nariai tampa tarsi įkaitai, kai reikia balsuoti jau už įvykusius projektus. Kam balsuoti už tokius projektus, jeigu mes negalime teikti pastabų ir pasiūlymų? Šią programą norėtųsi matyti pagal seniūnijas, kad matytųsi atstumai ir lėšos. 


Alfridas Vigelis. Pernai buvo teikti svarstymui projektai, už kuriuos jūs jau balsavote. Dabar jie tiesiog surašyti į šią programą kaip darbų tęstinumas. Jeigu atrodė, kad šiems darbams yra skiriama per daug lėšų, jau pernai nereikėjo už tai balsuoti, reikėjo atsisakyti šių objektų. Nesutinku, kad programą galima padaryti kaip su keliais, išmėtant objektus po seniūnijas. Tai yra upeliai, baseinai, kuriais atiteka vanduo ir negali būti patvankų, užtvarų. 


Bernardinas Petras Vainius. Šioje vietoje susikerta Valstybės lėšos, kurios skirtos melioracijos darbams, ir asociacijų projektai. Jeigu asociacija aukštupyje padaro remontą, o žemupys yra užakęs, tokie projektai naudos neduoda. Tokie projektai turėtų būti derinami. 


NUSPRĘSTA. Pritarti sprendimo projektui (sprendimas Nr. T-50).


BALSAVO: „už“ – 16, „prieš“ – 2, „susilaikė“ – 4, „nedalyvavo balsavime“ - 1.

14. SVARSTYTA. Rajono savivaldybės tarybos 2011 m. gruodžio 20 d. sprendimo Nr. T-282 ir 2012 m. lapkričio 29 d. sprendimo Nr. T-398 pripažinimo netekusiais galios klausimas. 


Pranešėja Vita Valaitienė, Architektūros ir urbanistikos skyriaus vedėja.


NUSPRĘSTA. Pritarti sprendimo projektui (sprendimas Nr. T-51).


BALSAVO: „už“ – 23 (vienbalsiai).

15. SVARSTYTA. Žemės sklypo, esančio Kidulių seniūnijoje, Kidulių kaime, paskirties pakeitimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja.

NUSPRĘSTA. Pritarti sprendimo projektui (sprendimas Nr. T-52).


BALSAVO: „už“ – 23 (vienbalsiai).

16. SVARSTYTA. Teritorijos priskyrimo neprivatizuojamai žemei klausimas. 


Pranešėja Vita Valaitienė, Architektūros ir urbanistikos skyriaus vedėja. 


NUSPRĘSTA. Pritarti sprendimo projektui (sprendimas Nr. T-53).


BALSAVO: „už“ – 22, „susilaikė“ - 1.

17. SVARSTYTA. Rajono savivaldybės švietimo įstaigų tinklo pertvarkos 2014-2017 metų bendrojo plano tvirtinimo tvirtinimas. 


Pranešėja Vyda Pranckevičienė, Švietimo ir sporto skyriaus vedėja.


Edmundas Rinkevičius. Nepritarsiu šio sprendimo projektui, nes tinklo pertvarka ydinga nuo 2012 metų. 


 NUSPRĘSTA. Pritarti sprendimo projektui (sprendimas Nr. T-54).


BALSAVO: „už“ – 21, „susilaikė“ - 2.

18. SVARSTYTA. Rajono savivaldybės aplinkos apsaugos rėmimo specialiosios programos 2014 m. priemonių vykdymo sąmatos tvirtinimo klausimas.


Pranešėjas Kęstutis Kuncaitis, Ūkio skyriaus vedėjas. 

NUSPRĘSTA. Pritarti sprendimo projektui (sprendimas Nr. T-55).


BALSAVO: „už“ – 22, „susilaikė“ - 1.

19. SVARSTYTA. Rajono savivaldybės gyvenamųjų vietovių gatvių sąrašo ir rajono savivaldybės vietinės reikšmės kelių sąrašo tvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-56).


BALSAVO: „už“ – 23 (vienbalsiai).

20. SVARSTYTA. Rajono savivaldybės daugiabučių gyvenamųjų namų maksimalaus bendrojo naudojimo objektų administravimo tarifo apskaičiavimo tvarkos aprašo tvirtinimo klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-57).


BALSAVO: „už“ – 21, „susilaikė“ - 2.

21. SVARSTYTA. Turto perdavimo UAB Dalios Zaleskienės ambulatorijai klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-58).


BALSAVO: „už“ – 23 (vienbalsiai).

22. SVARSTYTA. Turto perdavimo UAB Šakių socialinių paslaugų centrui klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-59).


BALSAVO: „už“ – 23 (vienbalsiai).

23. SVARSTYTA. Leidimo išnuomoti negyvenamąsias patalpas, esančias Lukšiuose, A. Tatarės g. 35 klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-60).


BALSAVO: „už“ – 23 (vienbalsiai).

24. SVARSTYTA. Rajono savivaldybės tarybos 2008 m. kovo 27 d. sprendimo Nr. T-90 dalinio pakeitimo klausimas.


Pranešėjas Kęstutis Kuncaitis, Ūkio skyriaus vedėjas. 

NUSPRĘSTA. Pritarti sprendimo projektui (sprendimas Nr. T-61).


BALSAVO: „už“ – 21, „susilaikė“ - 2. 
***

Henrikas Zaremba. Pasibaigus posėdžiui galiu pasisakyti tuo klausimu, dėl kurio negalėjau dalyvauti balsavime ir svarstyme. Seniūnijų turtas buvo perduotas įmonėms („vandenims“, Šilumos tinklams). Gelgaudiškio šilumos ūkis taip pat perduotas Šakių šilumos tinklų eksploatacijai. Per 5 metus eksploatuojant šį turtą gauta apie 300 tūkst. Lt nuostolių. Turtas visiškai susidėvėjo ir buvo svarstoma, ką su juo daryti. Nuspręsta tarybai priklausantį turtą atiduoti šilumos tiekėjui. Šilumos tiekėjas paėmė banko paskolą -2,3 mln. Lt ir užstatė Šakių šilumos tinklų turto už 5 mln. Lt. Šakių miesto šilumos vartotojams Gelgaudiškio ūkio investicija buvo nenaudinga, nes Šakių šilumos tinklai 6 metus negalėjo daryti investicijų, nes neturėjo turto, kuris nebūtų užstatytas bankams. Kasmet šilumos tiekėjas bankams turės atiduoti apie 600 tūkst. Lt paskolą su palūkanomis, nes pastatytas 5 megavatų katilas. 


Edmundas Rinkevičius. Jeigu tai savivaldybės turtas, tai kodėl jis neįneštas kaip turtinis vienetas didinat įstatinį kapitalą, o atiduodamas grynais pinigais? 


Egidija Grigaitienė. Turtas yra įneštas.  

Posėdžio pirmininkas




Juozas Bertašius

Posėdžio sekretorė




Inga Kanapeckienė

